open-index/open-wikipedia-markdown huggingface dataset:
1900?

**<span dir="ltr">1900?</span>** הוא אלבום הבכורה של הצמד ברי סחרוף ורמי פורטיס, שכונה בתקשורת "פורטיסחרוף". האלבום שיצא לאור ב-25 במאי 1990, נחשב לקלאסיקה של רוק ישראלי. הוא הפך לתקליט זהב לאחר שש שנים מיציאתו.

האלבום יצא שנתיים לאחר האלבום "סיפורים מהקופסא" שעליו היה חתום פורטיס בלבד. את המילים לשירי האלבום כתב רמי פורטיס ועל הלחנים אחראים בשיתוף פורטיס וסחרוף (מופיעים בחוברת המצורפת כ"סחרופורטיס"). הלהיטים הגדולים מתוך האלבום היו "ניצוצות", "אמריקה", "אין קץ לילדוּת", "אגם ענקית", "שמיים של שומקום" ו"חלום כחול".

האלבום הודפס כתקליטור, קלטת שמע ותקליט ויניל. שלושת השירים האחרונים נכללו רק בגרסת התקליטור.

בינואר 2020, במלאת 30 שנה לצאת האלבום הודיעו רמי פורטיס וברי סחרוף על שתי הופעות חיות אשר היו אמורות להתקיים באמפיפארק רעננה בחודש מאי 2020. עקב מגפת הקורונה בישראל סיבוב ההופעות התקיים בסופו של דבר במאי 2021.

## שירים
### נעליים
השיר "נעליים" הוא גרסת אולפן לשיר מאולתר-למחצה שבוצע במסגרת הופעה (הביצוע המקורי מופיע באוסף "אוספורטיס") והיווה השראה לשמה של להקת הרוק "נעליים". סולנה של להקת "נעליים", אייל אבן צור, עבד עם פורטיס מאוחר יותר על האלבום "חצי אוטומטי".

### אגם ענקית
שם השיר "אגם ענקית" נולד במהלך אחת הנסיעות הרבות של מינימל קומפקט באירופה, לאחר שמנהל הלהקה שלא שלט היטב בעברית הביט בנוף ואמר "תראו איזה יופי, אגם ענקית!".

האגם המדובר הוא אגם קונסטץ בגבול גרמניה, שווייץ ואוסטריה.

"ג'ק סגור בחדר, ומחפש ארנבות, פרנקי ומקס מלקטים פטריות" - ג'ק - המנהל האנגלי, פרנקי ליווארט - איש הסאונד של מינימל קומפקט, מקס פרנקן - המתופף.

### חלום כחול
הגרסה לשיר "חלום כחול" היא שקטה וכוללת נגינת קלידים ופסנתר בלבד, לעומת הגרסה הראשונית שיצאה כסינגל לרדיו באוגוסט 1989, ונכללה באלבום אוסף של חברת "נענע דיסק".

### יהלומים לנצח + יומו של העכבר
השירים לא הופיע במקור במהדורה הראשונה של התקליט.

## רשימת השמעה

## משתתפים
רשימה זו מתייחסת למהדורת התקליטור.

### פורטיסחרוף
*רמי פורטיס - זמרה (1-3, 5, 6, 8-12), גיטרה (1, 2, 5-7, 10, 11), קלידים (5, 7), כלי הקשה (8), קולות רקע (4, 7)
*ברי סחרוף - זמרה (2, 4, 7, 10, 11), גיטרה (1-8, 10, 11), קלידים (1-3, 5, 7-12), פסנתר (4, 6, 12), גיטרה בס (7, 11), קולות רקע (1, 3, 5)

### משתתפים נוספים

* גיל סמטנה - גיטרה בס (1, 5, 6, 10, 11), קונטרבס (4), קלידים (8), קולות רקע (4, 5, 12)
* ז'אן ז'אק גולדברג - תופים (1, 4-6, 8, 10, 11)
* יובל שפריר - כלי הקשה (1, 4-6, 8, 10, 11), קלידים (3)
* מיקיאגי - קולות רקע (3)

## קישורים חיצוניים

* 
* 

## הערות שוליים

קטגוריה:אלבומי בכורה מ-1990
קטגוריה:אלבומי פורטיסחרוף
קטגוריה:אלבומים בעברית
קטגוריה:אלבומים שהופקו על ידי ברי סחרוף
קטגוריה:אלבומים שהופקו על ידי ניצן זעירא
קטגוריה:אלבומי רוק ישראליים
קטגוריה:אלבומי פוסט פאנק
קטגוריה:אלבומי זהב בישראל
קטגוריה:אלבומי חברת נענע דיסק
חתוך תוכן

**חתוך תוכן** הוא אלבומה היחיד של להקת "טאטו", שיצא בשנת 1988 בחברת התקליטים CBS ישראל. המפיקה בפועל הייתה לילית בלק (כיום נקראת נינה אמיר). האלבום, שהופק מוזיקלית בידי יובל מסנר, הוקלט בהופעה חיה במועדון הפינגווין בתל אביב.

בין להיטי האלבום : "בדידותי", "חתוך תוכן", "מחבואים" ו"גורם לי". שיר אחד מהאלבום, "בחצרות בחושך", נאסר לשידור ברדיו מכיוון שהוא מתאר אונס מנקודת מבטו של האנס. האלבום יצא פעם נוספת ב-1995 בגרסת דיסק ונכלל בו כבונוס השיר "תנינים".

בכתיבת ובהלחנת השירים השתתפו שלושה מחברי הלהקה: אלונה דניאל ילידת אוקראינה, יובל מסנר יליד נורווגיה וערן צור מקרית ביאליק. שלושתם ילידי 1965 והיו בני 23 עם צאת האלבום.

## רשימת רצועות

## משתתפים
* אלונה דניאל: שירה וקולות (מילים ולחנים 8,6,5,3,1, 9, 12)
* יובל מסנר: צ'לו, קלידים, הפקה מוזיקלית, שירה (לחנים ל-10,7,4,2)
* ערן צור: בס, שירה (מילים ל-10,9,5,2, לחן ל"בחצרות בחושך")
* אורי מילס: קלידים
* מיכה מיכאלי: גיטרה
* אורי בלק: תופים
---
* דן תורן: קולות ב"שדה עזוב"

## קישורים חיצוניים

* 
*חתוך תוכן במצעד האלבומים האלטרנטיביים הישראליים הגדולים של כאן 88
* להקת טאטו מתארחת באולפן התוכנית תוסס בערוץ הראשון 

קטגוריה:אלבומי בכורה מ-1988
קטגוריה:אלבומי הופעה מ-1988
קטגוריה:אלבומי הופעה בעברית
קטגוריה:אלבומי רוק ישראליים
קטגוריה:אלבומי חברת CBS ישראל
פרח שחור

**פרח שחור** הוא אלבום הבכורה של להקת כרמלה גרוס ואגנר, שיצא לאור בשנת 1991. זהו למעשה האלבום היחיד שיצא בהרכבה המקורי של הלהקה.

את רוב שירי האלבום כתב והלחין סולן ובסיסט הלהקה ערן צור. את חלק מהשירים צור הלחין למילים שכתבה עמל זיו, וחלק מהשירים הלחין יובל מסנר, שניגן עם צור בתקופתם בלהקת טאטו.

למרות תשומת הלב הרבה שעורר האלבום, וחשיבותו בסצנת הרוק הישראלי, הצלחתו המסחרית באותה תקופה הייתה מוגבלת.

## הפקה
האלבום הופק מוזיקלית בידי ברי סחרוף וקורין אלאל ויצא באוגוסט 1991 על ידי חברת התקליטים נענע דיסק בהפקת ניצן זעירא.

האלבום באותה תקופה לא הצליח מסחרית אך השירים "**תמונה אימפרסיוניסטית**" (מילים: עמל זיו, לחן: ערן צור) ו**"פרפרי תעתוע**" (מילים ולחן: ערן צור) - כמו גם הביצוע לשירו של מאיר אריאל, "נשל הנחש" (שלא נכלל בתקליט וצורף למהדורת הדיסק) - זכו להשמעות רבות ברדיו.

אלבום האוסף של ערן צור נקרא על שם השיר "**פרפרי תעתוע**". את השיר "נשים כותבות שירה" (שגם את מילותיו כתבה עמל זיו) שרה הלהקה עם קורין אלאל. השיר "**חנוך מחנך**" נכתב על אביו המנוח של ערן צור, אשר היה מורה בחיפה.

## רשימת השירים

## משתתפים ביצירת האלבום
כרמלה גרוס ואגנר:
* ערן צור - שירה, גיטרה אקוסטית, בס
* אורי בלק - תופים, כלי הקשה וקולות
* אבשלום כספי - פסנתר, קלידים, קולות
* אורי פרוסט - גיטרות

משתתפים נוספים:
* יובל מסנר - צ'לו, קלידים
* אלונה טוראל - קלידים
* קורין אלאל - שירה
* ברי סחרוף - גיטרה אקוסטית
* גיל תורן - תכנות מחשב
* עמוס פרידמן - גיטרה בס
* יאיר מיכאל - גיטרה
* דודיק ניזרי - תופים
* אריק לבנת - סקסופון, חליל
* ניצן זעירא - "נענע דיסק" - מפיק
*הוקלט באופני "העוגן" אולפני DB, אולפני "טריטון" - דצמבר 1990 עד יוני 1991
*טכנאי הקלטה ומיקס: אורי ברק, גיל תורן
*עוזרי טכנאי: דדי טל, ערן שפר
*עיצוב עטיפה: יוסי ג'יברי
*צילום: רזי, עומר כלב
*עיבוד, טכנאי הקלטה ומיקס ל"נשל הנחש" (שצורף כבונוס להוצאה מאוחרת של הדיסק): ליאור טבת

## קישורים חיצוניים

*פרח שחור במצעד האלבומים האלטרנטיביים הישראליים הגדולים של כאן 88
* 
* 
* 
* 
* 
* 
* 
## הערות שוליים

קטגוריה:אלבומי בכורה מ-1991
קטגוריה:אלבומי כרמלה גרוס ואגנר
קטגוריה:אלבומים בעברית
קטגוריה:אלבומים שהופקו על ידי ברי סחרוף
קטגוריה:אלבומים שהופקו על ידי ניצן זעירא
קטגוריה:אלבומים שהופקו על ידי קורין אלאל
קטגוריה:אלבומי רוק ישראליים
קטגוריה:אלבומי חברת נענע דיסק
איפה הסוסים

**איפה הסוסים** הוא אלבום של הרכב הרוק האחים פורטיס. רמי פורטיס כתב את מילות כל השירים והאחים פורטיס כתבו את הלחנים ועיבדו, פרט ל"איש השיש" שעובד בשיתוף עם אלי לוזון, שגם שר ומנגן בשיר.

## הפקה
מילות השירים עוסקות ברובן במבט מפוכח ופסימי על זוגיות ואהבה. שירים בולטים בסגנון זה הם "איפה הסוסים", "איך שניצחת", "אשמה", ו"איש השיש". באלבום יש גם שיר פוליטי בוטה אחד – "מצעד האיוולת" ושירים עם אופי שונה – "בודהה פרטי" הקליל וכן שירים עם מילים סתומות כגון "לילה משומר" ושיר הסיום הארוך "ונוס על קרטון".

מבחינת הסגנון המוזיקלי מדובר באלבום רוק כבד ואחיד בסגנון, אך בו בזמן כולל מספר שירים שבולטים בעיבוד שונה. שיר הנושא "איפה הסוסים" הוא שיר פתיחה יוצא דופן – על רקע ליווי כלי שקט פורטיס מספר בדיבור ללא מנגינה סיפור על איש תמהוני, "איש ההוקוס-פוקוס המופלא… אמרו שהיה עשיר, אך נשאר ללא פרוטה" ורומז גם את הסיבה לשגעונו: "אמרו שזה מקרה אישה". שיר זה נכלל גם בחלק "שלנו" של אוספורטיס, שבו פורטיס קיבץ שירים שחביבים עליו אך לאו דווקא היו להיטים. השיר "איש השיש" הוא שיר רוק קצבי, שמשלב מוזיקה מזרחית ושירה של אלי לוזון בסגנון זה בפזמון – "את שברת לו את הגוף ואת הנשמה / את גנבת ממנו את האמון שיש באהבה". "אולי" הוא שיר שקט בקצב שמושפע מבוסה נובה; בשנים שלאחר יציאת האלבום הוא הפך ללהיט, הושמע רבות ברדיו ואף נכלל באוסף הלהיטים "בוסה נובה ישראלית", אך לא הצליח לקדם באופן משמעותי את "איפה הסוסים".

האלבום לא הצליח מסחרית והיה האחרון שיצא תחת השם האחים פורטיס וגם האחרון שפורטיס הוציא בחברת נענע דיסק עד 2006 ("על המשמרת"), שמונה שנים לאחר שאלבומו השני והמצליח סיפורים מהקופסא היה האלבום הראשון אי פעם שיצא בחברה זו.

לשירים "תטרוף אותך" ו"איך שניצחת" צולמו קליפים. "איך שניצחת" בלט בפרובוקטיביות שלו – פורטיס נראה בו מציץ בנערה צעירה בהתקף בולימיה (שגילמה טינקרבל). עם זאת, שיר זה לא הפך ללהיט.

האלבום תחילה היה אמור להקרא "קולקציית קיץ 96", וההרכב הוציא לקראתו בשנת 1995 את הסינגל "הפסיכולוג אמר". לשיר זה אף צולם וידאו קליפ, אולם לבסוף נגנזו השיר ושם האלבום. השיר נכלל לאחר שנים אחדות באוסף "אוספורטיס".

## רשימת השירים
כל השירים נכתבו ע״י רמי פורטיס והולחנו ועובדו ע״י יובל שפריר, עמיר ״ג׳נגו״ רוסיאנו, אורן קפלן ורמי פורטיס
#איפה הסוסים (04:35)
#איך שניצחת (04:25)
#אוקיינוס הדמעות (04:49)
#בודהה פרטי (05:41)
#איש השיש (03:45) (עובד ע״י האחים פורטיס ואלי לוזון)
#אשמה (06:19)
#האיש שהמציא עולם (03:50)
#תטרוף אותך (03:19)
#לילה משומר (04:36)
#אולי (03:45)
#מצעד האיוולת (04:01)
#ונוס על קרטון (07:30)

## משתתפים
*רמי פורטיס – גיטרות, שירה, קולות
*יובל שפריר – תופים, קולות
*עמיר "ג'נגו" רוסיאנו – בס, קולות
*אורן קפלן – גיטרות, קולות

### משתתפים נוספים
*אלי לוזון – קלידים, קולות ("איש השיש")
*גיל סמטנה – קונטרבס ("אשמה")

### הפקה

* הוקלט באולפני פאפא
* מיקס באולפני המון
* עוזר טכנאי בהמון - גל נבון
* עריכה - מוזיקה פלוס
* טכנאי הקלטה ב״איש השיש״ - דדי טל וגל נבון ומיקס ע״י דדי טל באולפני גל קול
* יחסי ציבור - תמר בן יהודה, ואלינור קנטור
* עטיפה - יעל יעקבי, נענע עיצוב והפקה
* צילום להקה ומכונית - רונן ללנה
* עוזר הפקה - איל משה
* מפיק - ניצן זעירא

## קישורים חיצוניים

קטגוריה:אלבומי רמי פורטיס
קטגוריה:אלבומים בעברית
קטגוריה:אלבומים שהופקו על ידי ניצן זעירא
קטגוריה:אלבומי חברת נענע דיסק
יעל לוי (אלבום)

**יעל לוי** הוא אלבום הבכורה של הזמרת יעל לוי, שיצא בסוף שנת 1981 על ידי חברת התקליטים הד ארצי בהפקת סולו יורמן. האלבום כולל בין השאר את שיתוף הפעולה הראשון של לוי עם ורד קלפטר, "ניחושים של ים", ואת "אי ירוק בים" (יהונתן גפן/יצחק קלפטר). הקטע שפותח את האלבום, "תמונה", הוא קטע מוזיקלי ללא מילים, שהתפרסם מאוד מאוחר יותר כשהפך לאות הפתיחה של תוכנית הרדיו "ארבע אחרי הצהריים" בגלי צה"ל.

## רשימת רצועות
# תמונה (לחן: יצחק קלפטר / עיבוד: דני סנדרסון)
# נערה גבוהה (מילים: רחל שפירא לחן: דייוויד קריס / עיבוד: משה לוי)
# גשם הקשב לנשים (מילים: תרצה אתר, לחן: נפתלי אלטר / עיבוד: נפתלי אלטר)
# שיר לשירה (מילים: יהונתן גפן, לחן ועיבוד: משה לוי)
# גבריאלה (מילים ולחן: דוריבאל קאיימי, נוסח עברי: יצחק ויינגרטן / עיבוד: מתי כספי)
# בלדה לנאיבית (מילים: יהונתן גפן, לחן: יצחק קלפטר / עיבוד: מתי כספי)
# קלרה אנה (מילים ולחן: ג'ויסי, נוסח עברי: יצחק ויינגרטן / עיבוד: משה לוי)
# ניחושים של ים (מילים: רחל שפירא, לחן: ורד קלפטר / עיבוד: משה לוי)
# אי ירוק בים (מילים: יהונתן גפן, לחן: יצחק קלפטר / עיבוד: דני סנדרסון)

## קישורים חיצוניים

* יעל לוי באתר "סטריאו ומונו"

קטגוריה:אלבומי בכורה מ-1981
קטגוריה:אלבומי יעל לוי
קטגוריה:אלבומים בעברית
קטגוריה:אלבומי חברת הד ארצי
גבירותי ורבותי: משינה

"**גבירותי ורבותי: משינה**" הוא אלבום האוסף הראשון של להקת הפופ רוק הישראלית משינה, הכולל שירים משלושת אלבומיה הראשונים. האלבום יצא ב-1 במרץ 1989 על ידי חברת התקליטים CBS בהפקת יעקב גלעד.

## רקע
לאחר כישלון האלבומים "משינה 2" ו"משינה 3" לקח את הלהקה תחת חסותו המפיק המוזיקלי יעקב גלעד. בעיבוד משותף עם גלעד הקליטו חברי הלהקה שלושה שירים חדשים שכתב גיטריסט הלהקה שלומי ברכה: "בדרך אל הים", "רני בפריז" ו"ריקוד המכונה" האינסטרומנטלי. שניים מהם, "בדרך אל הים" ו"ריקוד המכונה", נכתבו כמה שנים קודם לכן עבור הופעות הלהקה.

ב-1 בנובמבר 1988 יצא השיר "בדרך אל הים" כסינגל לתחנות הרדיו, זכה להצלחה והגיע לראש מצעדי הפזמונים. בעקבות הצלחתו ערך גלעד את אלבום האוסף "גבירותי ורבותי: משינה", שבו נכללו שלושת השירים החדשים שהקליטה הלהקה, לצד שירים משלושת אלבומיה הראשונים. כמו כן צורפו לאלבום שני שירים של הלהקה שלא נכללו קודם לכן באלבומיה: "היא התווכחה איתו שעות" שיצא על גבי תקליט שדרים ב-1986 וגרסת הלהקה לשיר הילדים "מדוע לובשת הזברה פיג'מה", שהוקלטה במסגרת פסטיבל שירי משוררים לילדים.השירים "ריקוד המכונה" ו"רני בפריז" יצאו גם הם על גבי תקליטי שדרים, וזכו להצלחה.

את עטיפת האלבום, כמו את אלו של שלושת אלבומיה הראשונים של הלהקה, צילם ברי פרידלנדר.

האלבום הביא להצלחה מחודשת של להקת "משינה". הוא הגיע תוך שלושה חודשים למעמד אלבום זהב, ועד שנת 1990 מכר כ-60,000 עותקים. ב-1995 נאמדו מכירותיו בכ-78,000 עותקים.

## שירי האלבום

### ריקוד המכונה

: קטע כלי שהקליטו חברי הלהקה במיוחד עבור האלבום. נעימת השיר שימשה במקור כחלק מהשיר "בדרך אל הים" כפי שבוצע בהופעות הלהקה לאחר אלבומה הראשון. במקור נכתבו לשיר מילים, שהתחילו ב"יושבים בהילטון על החוף, רואים שקיעה גלים ונוף, פתאום מגיע הדרי עם הג'אווה אומר יובל תביא איזה גויאבה." מכיוון שחברי הלהקה לא הצליחו להמשיך את המילים, הוחלט להשאיר את השיר ללא מילים.
: השיר נבחר כ"שיר השנה" במצעד הפזמונים העברי השנתי של רשת ג' לשנת תשמ"ט. זהו השיר האינסטרומנטלי היחיד אי פעם שזכה בתואר זה.

### בדרך אל ים
: הלהקה ביצעה את השיר בסיבוב ההופעות שליווה את אלבומה הראשון, במילים מעט שונות. בעזרתו של יעקב גלעד שיכתב אותו ברכה לגרסתו המוכרת. כך למשל כתב ברכה במקור "בקו חמש נוסע אל הים", ובעצתו של גלעד החליף את השורה ל"בתחבורה הציבורית נוסע אל הים".

### רני בפריז
: השיר נכתב והוקלט במיוחד עבור האלבום, בתקופה ששני חברים של יובל בנאי ושלומי ברכה, דרור ארגמן ("דורי" בשיר) ורני הדרי שהו בארצות הברית ובפריז בהתאמה. במקור היו מילות השיר "יובל מאחר, נולד לו ילד", כאשר ברכה ידע שעד שיצא האלבום ייוולד בנו של בנאי, אלישע. ברכה החליף את המילים ל"בגלל הילד" כדי לא להתגרות בגורל.

## רשימת השמעה

## משתתפים
*יובל בנאי - זמרה
*שלומי ברכה - גיטרות
*אבנר חודורוב - קלידים, סקסופון
*מייקל בנסון - גיטרה בס
*איגי דיין - תופים

## קישורים חיצוניים

*  בדרך אל הים, מתוך ערוץ המוזיקה של הטלוויזיה החינוכית הישראלית באתר יוטיוב
*  רני בפריז, מתוך ערוץ המוזיקה של הטלוויזיה החינוכית הישראלית באתר יוטיוב

## הערות שוליים

קטגוריה:אלבומי משינה
קטגוריה:אלבומי חברת CBS ישראל
קטגוריה:אלבומים בעברית
קטגוריה:אלבומי פלטינה בישראל
צליל מכוון

**צליל מכוון** היה הרכב פופ רוק ישראלי שפעל במהלך שנת 1979. חבריו היו המוזיקאים שלמה יידוב (מלחין, זמר וגיטריסט), שם-טוב לוי (מלחין, זמר, קלידן וחלילן) ויצחק קלפטר (מלחין, זמר וגיטריסט). זהו גם שם האלבום היחיד של ההרכב, שיצא באותה שנה, ושם אחד השירים מתוכו, אשר נכתב על ידי קלפטר.

כל אחד מחברי ההרכב כבר היה מוכר כיוצר ומבצע בזכות עצמו בנוף המוזיקה הישראלית באותם ימים. הדבר ניכר ברפרטואר הקבוצה: כל שיר בו הולחן על ידי אחד מהם בסגנונו המיוחד, וזה אשר הלחין לרוב היה גם הסולן הדומיננטי בביצוע אותו שיר.

במהלך שנת פעילותו של ההרכב, יצאו השלושה למסע הופעות בארץ, אך למרות הצלחת המופע והאלבום, התפרק ההרכב עוד באותה שנה.

בשנת 2002, יותר מעשרים שנה לאחר מכן, התאחדו יידוב, לוי וקלפטר למסע הופעות שבוסס על שירי האלבום "צליל מכוון", ועל שירים מהרפרטואר האישי של כל אחד מהם.

## האלבום

בהקלטות האלבום השתתפו מוזיקאים נוספים: אבנר יפעת (גיטרה בס), אלון הלל (תופים), איקי לוי (תופים), מאיר ישראל (תופים) ודני מקוב (תופים). את עטיפת האלבום עיצבה מיכל לויט שעיצבה באותה העת כמה מהאלבומים הבולטים של דור המוזיקאים הצעיר.

### רשימת רצועות

### קרדיטים
;צליל מכוון
* שם טוב לוי: חליל,פסנתר, שירה, לחנים (1,4,7,9)
* שלמה יידוב: גיטרות ושירה, לחנים (3,8,10)
* יצחק קלפטר: גיטרות ושירה, לחנים ((2,5,6)

### נגנים נוספים
* אבנר יפעת: גיטרה בס
* אלון הלל: תופים
* מאיר ישראל: תופים
* איקי לוי: תופים
* דני מקוב: תופים
* יוני רכטר: פנדר רודס ב"ימים לבנים"

;נוספים
* דודו אלהרר: הפקה
* מיכל לויט: עיצוב עטיפת האלבום

## קישורים חיצוניים

*ניתוח מוזיקלי של השיר צליל מכוון, באתר מלודיה - Melodia.me
* 

## הערות שוליים

קטגוריה:להקות פופ רוק
קטגוריה:להקות פופ ישראליות
קטגוריה:להקות רוק ישראליות
קטגוריה:שלישיות מוזיקליות ישראליות
קטגוריה:סופרגרופ
קטגוריה:אלבומי בכורה מ-1979
קטגוריה:אלבומי יצחק קלפטר
קטגוריה:אלבומי שם טוב לוי
קטגוריה:אלבומים משותפים
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומים שהוקלטו באולפני טריטון
קטגוריה:אלבומי חברת הד ארצי
קטגוריה:להקות שהוקמו בשנת 1979
מי רצח את אגנתה פאלסקוג

**מי רצח את אגנתה פאלסקוג?** הוא אלבום הבכורה של להקת נושאי המגבעת. האלבום כולל גרסאות מחודשות לשירים ישנים של הלהקה שיצאו קודם לכן בקלטות (כגון "Live in בית שמש" ו"מתנה לחג") וגם שירים חדשים. אלבום זה הוא האלבום היחיד של נושאי המגבעת שיצא בזמן פעילותה. מעט אחרי הוצאת האלבום התפרקה הלהקה.

שם האלבום מתייחס לאנייטה פלטסקוג מלהקת אבבא, אך שמה כתוב בצורת ההגיה השוודית.
## הפקה והקלטה
בדצמבר 1990 חתמה הלהקה על חוזה הקלטות עם חברת הד ארצי, לאחר חודשים רבים של משא ומתן. כמפיק מוזיקלי של האלבום נבחר שלומי ברכה. הקלטת האלבום החלה בינואר 1991.

האלבום יצאה לחנויות ב-27 ביוני 1991. את יציאת האלבום הקדימו ארבעה תקליטי שדרים: "הבא בתור הוא סוס", "לייב אין בית שמש" (שהופיע גם בקלטת הראשונה של הלהקה) והוקלט בגרסה חדשה, "איש, קופה ומשאית" ו״אני טקסט פוליטי?" (גם הוא בגרסה חדשה). את יציאת "מי רצח את אגנטה פאלסקוג", לוו בהמשך עוד ארבעה תקליטי שדרים ("זיפים", "בום וטראח", "מתנה לחג" ו״פיקציה"), וגם סיבוב הופעות ארצי, כשהופעה ראשונה הייתה בפסטיבל ערד, ב-24 ביולי 1991.

האלבום זכה לביקורות נלהבות. לפי עיתונאי המוזיקה עמית שהם:

## השירים
רוב שירי האלבום נכתבו על ידי אהד פישוף, "בום וטראח" ו"פיקציה" נכתבו על ידי אדם הורוביץ ו"אני טקסט פוליטי?" נכתב על ידי אהד פישוף במשותף עם רותי אשורי. ההלחנה נעשתה על ידי כל הלהקה. האלבום הופק על ידי שלומי ברכה.

#**כן, כן** (02:00) (אהד פישוף)
#**[[הבא בתור הוא סוס]]** (04:28) (אהד פישוף)
#**ניסיון** (02:35) (אהד פישוף)
#**נגד כיוון הזיפים** (02:54) (אהד פישוף)
#**בום וטראח** (3:14) (אדם הורוביץ)
#**מתנה לחג** (03:56) (אהד פישוף)
#**Live in בית שמש** (03:41) (אהד פישוף)
#**אשת יחסי הציבור של נושאי המגבעת** (02:45) (אהד פישוף)
#**איש, קופה ומשאית** (02:53) (אהד פישוף)
#**אני טקסט פוליטי?** (04:14) (אהד פישוף, רותי אשורי)
#**זבובים** (03:57) (אהד פישוף)
#: מכיל סימפולים מהסרט השוודי המדובב לאנגלית The Island of the Bloody Plantation
#**פיקציה** (03:54) (אדם הורוביץ)
#**מי רצח את אגנתה פאלסקוג** (02:08) (אהד פישוף)

## שותפים באלבום
### נגנים
*אהד פישוף - קלידים ושירה
*תמיר אלברט - גיטרה ושירה
*אדם הורוביץ - גיטרה בס ושירה
*רם אוריון - גיטרה
*אלון כהן – תופים וקולות
### עיצוב עטיפה
על עטיפת התקליט, בה נראים חברי הלהקה מביטים מעלה תוך כדי שהם יוצאים מצורה גרפית המזכירה כוכב, היו אחראים: פלי סלע, גרפיקה, ויורם בוזגלו, צילום.
## קישורים חיצוניים

* 
*  הבא בתור הוא סוס, מתוך ערוץ המוזיקה של הטלוויזיה החינוכית הישראלית באתר יוטיוב
*מי רצח את אגנתה פאלסקוג במצעד האלבומים האלטרנטיביים הישראליים הגדולים של כאן 88

## הערות שוליים

קטגוריה:אלבומי בכורה מ-1991
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי פוסט פאנק
קטגוריה:אלבומי חברת הד ארצי
נושאי המגבעת (אלבום)

**נושאי המגבעת** הוא אלבום אוסף של להקת נושאי המגבעת, שיצא בשנת 1996, כארבע שנים לאחר שהלהקה התפרקה.

את האלבום הוציא מוטי שהרבני, שהיה מנהל הלהקה בזמן פעילותה. באלבום נכללו שירים מתקופות שונות של הלהקה, ובעיקר שירים שיצאו קודם לכן רק בקלטות. שלושה מהשירים באלבום הופיעו גם באלבום מי רצח את אגנתה פאלסקוג, אך בגרסה שונה, ושבעה שירים נלקחו מהקלטת הראשונה שהוציאה הלהקה בשנת 1988. שני השירים הפותחים את האלבום, כמו גם השיר "חומר חדש", הוקלטו בצוותא במהלך בסיבוב ההופעות האחרון של הלהקה בשנת 1992. השיר "רדיו" הוקלט בהופעה חיה ברוקסן באוגוסט 1991.

## השירים
#נושאי המגבעת ואני (3:18)
#קול של אלוהים אחר (7:21)
#אני טקסט פוליטי? (3:38)
#ביקור בהר (3:09)
#מתנה לחג (3:08)
#האלוהים שלי עייף (3:12)
#"רוכסן" (2:47)
#נושאי המגבעת (4:03)
#רדיו (5:46)
#Live in Beit Shemesh (3:16)
#יום הולדת (5:58)
#רוכסן (2:54)
#חומר חדש (1:13)
#המוהלת (4:19)
#קול של אלוהים אחר (4:44)
#יש לי חברה (2:18)
#שיר כחול (4:28)

## קישורים חיצוניים

* 

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי פוסט פאנק
קטגוריה:אלבומי חברת NMC יונייטד אנטרטיינמנט
יורד נמוך

**יורד נמוך** הוא אלבומו השלישי של הזמר-יוצר הישראלי דן תורן, אשר יצא בתחילת ינואר 1996 ונחשב לאלבומו המצליח ביותר.
## הפקה
האלבום הופק מוזיקלית על ידי ברי סחרוף והוא כולל את להיטו הגדול ביותר של תורן כאמן סולו, "שוב השקר הזה". כמו כן גם התפרסמו השירים "אימפריות נופלות לאט", "יחסי ציבור של המוות" ו"טיפות של שיש" (שכתב מאיר גולדברג והלחין דן תורן).
בהקלטות השתתפה רשימה ארוכה ונכבדת של מוזיקאים ובהם ברי סחרוף וירמי קפלן.

בשנת 2002 זכה השיר "אימפריות נופלות לאט" לביצוע מחודש של חמי רודנר ושליחי הבלוז. הגרסה נכללה באלבום "עוד סיבוב, הופעה חיה בבארבי" של דן תורן.

## רשימת שירים
# שוב השקר הזה (3:46)
# יחסי הציבור של המוות (4:36)
# טוב לי (5:00)
# אימפריות נופלות לאט (4:36)
# יורד נמוך (3:23)
# אם את הולכת (5:36)
# העולם השטוח (5:00)
# צעד לא חשוב (3:44)
# טיפות של שיש (3:44)
# מביא לך פרחים (4:39)
# פאזל (4:47)
# אוטו כחול (3:52)

## משתתפים באלבום
* דן תורן - מילים (חוץ מ-2, 4 ו-9), לחנים, שירה, גיטרות וסמפלרים.
* ברי סחרוף - הפקה מוזיקלית, גיטרות וקלידים.
* מאיר גולדברג - מילים ("אימפריות נופלות לאט", "יחסי הציבור של המוות", "טיפות של שיש") וניהול אמנותי.
* עמית לירון ואורן קפלן - גיטרות.
* ג'נגו - בס וקולות.
* יובל שפריר, עודד פרח וירמי קפלן - תופים.
* רמי פורטיס ומירב אסרה - קולות רקע.
* רע מוכיח - כלי הקשה.
* אמיר קרטס - פסנתר.

נגנים נוספים:
* חיים לרוז ויאיר גת - בס
* אוהד דקל - קלידים וסמפלרים
* רן לב-ארי - תופים
* קרן לם - קרן אנגלית

## קישורים חיצוניים

* דוד פרץ, ניתוח השיר אימפריות נופלות לאט, באתר תרבות.il
* 

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת הד ארצי
קטגוריה:אלבומים שהופקו על ידי ברי סחרוף
קטגוריה:אלבומי דן תורן
האיש שראה הכל

**האיש שראה הכל** הוא אלבומה השני של להקת רוקפור. האלבום מתאפיין בסאונד פסיכדלי, בדומה למוזיקה של שנות ה-60 של המאה ה-20. אף על פי ששירי האלבום היו ארוכים ומורכבים, חלקם אינסטרומנטליים, הוא הפך לאלבום פולחן, והניב להיטים רבים, כגון: "האיש שראה הכל", "מכונת הזמן", "חור בלבנה" ו"כל כיוון".

על עטיפת האלבום מופיע תצלום ישן של אביו של איסר טננבאום, עליה סיפר בריאיון למקומון "זמן חיפה": .

האלבום יצא ב-24 במרץ 1995 ולאחר שבפברואר 2010 הגיע האלבום למעמד אלבום זהב, יצאה הלהקה למיני-סיבוב הופעות לרגל המעמד ולרגל חגיגת 15 שנים ליציאת האלבום.. לציון שלושים שנה ליציאת האלבום ביולי 2025, הופיעה הלהקה באמפי-תיאטרון קיסריה, מלווה בנגני כלי מיתר ונשיפה ובאירוח רמי פורטיס וברי סחרוף.

## רקע
לאחר אלבום הבכורה רשת פרפרים, עזב את הלהקה אמיר צורף, וצורף הבסיסט מרק לזר, כשברוך בן יצחק עבר מתפקיד הבסיסט לגיטרה. תהליך הכנת האלבום ארך כ־3 שנים, במהלכן טסו חברי הלהקה לאנגליה ורכשו ציוד נגינה בסגנון שהיה פופולרי בשנות השישים, החל מגיטרות ותופים וכלה במגברים, מתוך כוונה להעניק לאלבום צליל אותנטי של תקופת שנות השישים. כך גם בהקלטות הוכנסו קולות כמו "גיהוקים, שיעולים, טריקות דלת, צעדים, רעשים שבקעו ממכונות ההקלטה, וצעקות לתוך הפיק-אפים של הגיטרות".

בנוסף לגרסה העברית, הוקלטו שירי האלבום למילים באנגלית, אך הקלטות אלה לא ראו אור עקב בעיות זכויות יוצרים.

בדצמבר 2019 הוציאה המוזיקאית עדי-קשת כהן גרסת כיסוי לשיר "חור בלבנה" עבור כאן 88 לציון 25 שנה להוצאת האלבום. השיר יצא בשיתוף עם תוכנית סינטיסייזר שבה השתתפה.

## ביקורות
בשנת 2005 דירג העיתון ידיעות אחרונות את האלבום במקום ה-19 ברשימת 100 האלבומים הישראליים הטובים בכל הזמנים. האלבום נבחר במקום ה־15 במצעד 60 האלבומים הישראלים הטובים בכל הזמנים של נענע 10 במצעד שנערך בשנת 2008. במצעד "500 השירים הגדולים של המוזיקה הישראלית" של ידיעות אחרונות, שנערך ב־2009, נבחר השיר "חור בלבנה" במקום ה־78, ונכתב עליו כי "מה שמפריד בין טוב לרע זה לחן חלומי".

## רשימת השירים
כל השירים נכתבו והולחנו על ידי רוקפור.

## השתתפו באלבום
*אלי לולאי – שירה, קולות, גיטרה
*ברוך בן יצחק – גיטרות, בס, שירה, כלי הקשה, פסנתר
*מרק לזר – בס, גיטרות, שירה
*איסר טננבאום – תופים, כלי הקשה
*גדי פוגטש – כינורות, פנדר רודס, קולות, טכנאי הקלטה ומיקס
*דני רכט – הפקה וניהול אמנותי

## קישורים חיצוניים

* 
* 
*האיש שראה הכל במצעד האלבומים האלטרנטיביים הישראליים הגדולים של כאן 88
*  ניר גורלי, חור בלבנה | רוקפור, בפודקאסט "שיר אחד"
* 

## הערות שוליים

קטגוריה:אלבומי רוקפור
קטגוריה:אלבומי זהב בישראל
קטגוריה:אלבומים בעברית
רשת פרפרים

**רשת פרפרים** הוא אלבום הבכורה של להקת רוקפור אשר יצא בשנת 1991 בהפקת דני רכט. חברי הלהקה באלבום זה, קראו לעצמם באנגלית "4 ROCK".

## רקע וכתיבה
שם האלבום נלקח ממילות השיר "שיר ערש" שכתבה יונה וולך ומופיע באלבום, שם הופיעה השורה "שיר ערש שהוא רשת פרפרים".

על רקע גל להקות הרוק הישראליות של אותה שנה, שהושפעו מהרוק האמריקאי והבריטי של התקופה, אלבום זה היה מיוחד בכך שנשען באופן מובהק על הצליל של להקות אמצע שנות השישים כגון הבירדס, ההוליס והביטלס בתקופתם האמצעית וכן של אבות הרוק העברי בראשית הקריירה שלהם, כאריק איינשטיין והחלונות הגבוהים. ההישענות הסגנונית על תקופת שנות השישים לוותה גם בסגנון העיצובי, הן של עטיפת האלבום והן של הבגדים הצבעונים והפרחוניים שלבשו חברי הלהקה בהופעותיהם.

עטיפת האלבום עוצבה על ידי נורית וינד קידרון, אשר עבדה בראשית שנות התשעים כמעצבת הבית של NMC. היא בדיוק סיימה את לימודיה ב"ויטל" (לימים שנקר) והעטיפה הזו היא הראשונה שעיצבה. ההשראה לעטיפה בסגנון הסיקסטיז הייתה הלבוש והאווירה של להקת רוקפור. עטיפת האלבום היא קולאז', אשר נעשה בגודל 1:1 למידות של תקליט, כאשר מרבית האובייקטים נגזרו במספרי ציפורניים והודבקו זה לצד זה. בין היתר, כולל הקולאז' חתיכות אמיתיות של בדים, תמונות של בדים שצולמו בזירוקס צבעוני, שושנים מלינולאום, ציור של ארבעת חברי הלהקה, צילומי פירות וירקות מחוברת של מועצת הפירות וורד שצייר אלי לולאי, הסולן.

באלבום ניתן למצוא את "הכעס" שאת מילותיו כתבה טל גורדון, תרגום לשיר "Bus Stop" של ההוליס. במהלך ההקלטות לאלבום הוקלטו שני שירים נוספים שבסופו של דבר לא נכללו בו. גרסת כיסוי לשיר ״אינך יכולה״ של החלונות הגבוהים, וגרסת כיסוי מעוברתת ל-"See Emily Play" של פינק פלויד, שנקראה בקיצור ״אמילי״.

## השפעה ומורשת
השיר "שוב לא שקט" דורג במקום ה-23 במצעד הפזמונים העברי השנתי תשנ"א.

בפרויקט עבודה עברית במסגרת חגיגות ה־60 למדינת ישראל, ביצע רמי קלינשטיין גרסת כיסוי לשיר "הכעס". השיר דורג במקום 155 במצעד "500 השירים הגדולים של המוזיקה הישראלית" של ידיעות אחרונות.

האלבום מכר כ-7,000 עותקים עד 1995. https://www.nli.org.il/he/newspapers/bamahane/1995/02/22/01/page/56

## רשימת שירים
#"שוב לא שקט" - 4:03
#"רחובות העיר" - 3:28
#"שיר ערש" - 4:03
#"חום" - 3:43
#"הכעס" - 4:13
#"תגידי אולי" - 3:28
#"סינדרלה - Bus Stop" - 3:28
#"שם יש" - 2:32
#"שלכת" - 5:58

## נגני האלבום
*אלי לולאי – שירה, קולות, גיטרה
*ברוך בן יצחק – בס, שירה
*אמיר צורף – גיטרות
*איסר טננבאום – תופים, כלי הקשה
*דני רכט - הפקה מוזיקלית
 

## קישורים חיצוניים

## הערות שוליים

קטגוריה:אלבומי בכורה מ-1991
קטגוריה:אלבומי רוקפור
קטגוריה:אלבומי חברת NMC יונייטד אנטרטיינמנט
קטגוריה:אלבומים בעברית
One Fantastic Day

**One Fantastic Day** הוא אלבום האולפן החמישי של להקת רוקפור, והשני המושר כולו באנגלית.

## רקע
האלבום, שנכתב במהלך סיבוב ההופעות לקידום אלבומם הקודם Supermarket, מסמן העמקה של הלהקה לתוך סגנון הפסיכדליה של שנות השישים, עמוס השפעות וציטוטים ועם זאת מקורי וחדשני.

לאלבום יצאו 3 סינגלים: "Seatbelts" (הכולל גם גרסה בהופעה לשיר "Tomorrow Never Knows" של הביטלס), "President of Me" (הכולל גם את הקטע האינסטרומנטלי "Sanjay" בליווי נגן הסארוד ההודי סאנג'אי קומר שרמה, ואת השיר "Pop Song '89" בביצוע בהופעה, במקור של להקת R.E.M.), ו־"Where The Byrds Fly".

בנוסף להפצה על גבי תקליטורים, האלבום נמכר גם על גבי תקליט בהפצה מצומצמת של 500 עותקים ממוספרים.

## ביקורות
האלבום קיבל ביקורות טובות: המגזין All Music Guide העניק לו ציון של 3 כוכבים (מתוך 5). בדירוג המבקרים של מגזין המוזיקה הנחשב רולינג סטון לאלבומים הטובים ביותר לשנת 2001, בחר בו המבקר ריצ'י אונטרברגר לאחד מעשרת אלבומי השנה שלו.

## רשימת השירים
כל השירים נכתבו והולחנו על ידי רוקפור.
#"In a Blink" - 03:38
#"Seatbelts" - 04:11
#"Flowers" - 04:39
#"Smell of Sweets" - 03:56
#"One Fantastic Day" - 03:40
#"Where The Byrds Fly" - 03:34
#"President of Me" - 04:42
#"Funny Paper / Money Maker" - 04:40
#"Astronauts" - 06:35
#"Automatic Man" - 05:06

## משתתפים באלבום
*אלי לולאי - קולות, גיטרת קצב, אפקטים
*ברוך בן יצחק - גיטרות, מלוטרון, פסנתר, קולות שניים
*מרק לזר - גיטרה בס, בס כפול, פסנתר, סטילופון, גלוקונספיל, קולות שניים
*איסר טננבאום - תופים, טבלה, כלי הקשה
*נעם רפפורט - מלטרון ופסנתר
*אלדד גואטה - סינתיסייזר מוג ואורגן האמונד

## קישורים חיצוניים

* 

## הערות שוליים

קטגוריה:אלבומי רוקפור
קטגוריה:אלבומים באנגלית
קשורים

**קשורים** הוא האלבום הראשון של להקת "ג'נגו", שיצא בלייבל נענע דיסק בשנת 1995. 
באלבום מנגנים חברי הלהקה: **רן שמעוני** (תופים), **נושי פז** (גיטרות) ו**[[ג'נגו (מוזיקאי)|עמיר "ג'נגו" רוסיאנו]]** (בס ושירה). סאונד, הקלטות ומיקסים על ידי אמיר שור, ששנים לאחר מכן הקים יחד עם ג'נגו את הלייבל FastMusic. כל שירי האלבום נכתבו והולחנו על ידי ג'נגו, מלבד "אהבה בכפיות", שנכתב על ידי רמי פורטיס והקטע האינסטרומנטלי הקצר "שובו של ז'קו קומק", שנכתב על ידי כל חברי הלהקה.

## רשימת השירים

#עוד שנייה (3:16)
#תביני אותי (2:31)
#3/4 (3:29)
#ספר (3:18)
#שיר עם אקוסטית (3:32)
#יותר מהכל (4:33)
#כשאני נרדם (4:01)
#שובו של ז'קו קומק (0:52)
#אהבה בכפיות (4:54)
#מה היא חשבה (4:22)
#קשורים (6:40)


## קישורים חיצוניים

קטגוריה:אלבומי בכורה מ-1995
קטגוריה:אלבומים בעברית
קטגוריה:אלבומי רוק ישראליים
אלפנט (אלבום)

**אלפנט** הוא אלבומו היחיד של יוסי אלפנט, אשר יצא בשנת 1991.

האלבום החל כדמו לאלבומו של אלפנט שנפטר טרם הושלמה מלאכת ההקלטה. שותפו של אלפנט המפיק יואב שדמה קיבץ נגנים והשלים את הקלטת האלבום מספר חודשים מאוחר יותר. התאמת המוזיקאים לשירי האלבום ורשימת הקרדיטים לכל אחד ואחד נקראת כליהוק אנושי מעניין המלהטט בין סגנונות מוזיקליים שונים. בין הנגנים אפשר למצוא מוזיקאים מתחומי מוזיקה שונים שלכולם הייתה נגיעה כזו או אחרת בחייו ויצירתו של אלפנט לאורך השנים. השירים באלבום כולם, למעט "נופל מדמם" שנכתב על ידי אורן אליעזרי, נכתבו והולחנו על ידי יוסי אלפנט בעצמו.

## רשימת השירים
#איך כש... (4:55)
#חפפהו וחשדהו (2:25)
#דרך היום (3:17)
#נופל מדמם (3:28)
#שיר הדביל (4:27)
#סוזן (3:40)
#רחוב 60 (3:32)
#יום לפני הסוף (מחכה לשמש) (4:44)
#באים אותך לקחת (סוסים) (4:34)
#אבוד (5:31)
#נופל מדמם (5:40)
#דומיה (2:00)

## משתתפים באלבום
*יוסי אלפנט - גיטרה אקוסטית, גיטרה חשמלית, שירה
*יואב שדמה - עיבודים, הפקה, טכנאי הקלטה ומיקס, כלי הקשה, תכנות תופים, קולות
*אהוד בנאי - גיטרה חשמלית, מפוחית-פה
*ברי סחרוף - גיטרה אקוסטית, גיטרה חשמלית
*שפי ישי - קלידים, פסנתר
*גיל סמטנה - בס, קולות רקע
*ז'אן ז'אק גולדברג - תופים
*גדי פוגטש - כינור

## משתתפים נוספים
*ז'אן פול זימבריס - תופים, כלי הקשה
*עופר הררי - תופים
*ארקדי דוכין - סינטיסייזר
*גיל מנדלשטס - בס ב"סוזן"
*דורון פיקר - אקורדיון, קלידים
*יהודה עדר - גיטרה חשמלית
*עובד אפרת - גיטרה אקוסטית, בס
*אורן אליעזרי - גיטרה
*רונן תורג'מן - תופים
*ורד קלפטר, יסמין קדר, אייל קצב, הראלה בר ואלימור זילברמן - קולות רקע

## קישורים חיצוניים

קטגוריה:אלבומי בכורה מ-1991
קטגוריה:אלבומים בעברית
קטגוריה:אלבומים שהופקו על ידי יוסי אלפנט
קטגוריה:אלבומי רוק ישראליים
קטגוריה:אלבומי חברת נענע דיסק
אלעזר בניועץ

**אלעזר בֶּנְיוֹעֵץ** (**קופל**; נולד ב-24 במרץ 1937) הוא משורר, מתרגם ועורך עברי.

## חייו
אלעזר בניועץ נולד באוסטריה בשנת תרצ"ז 1937. הועלה כילד עם משפחתו לארץ ישראל, בשנת ת"ש (1940).

למד במסלול החינוך הדתי-לאומי, בכפר אתא, בישיבת כפר הרוא"ה, והשלים את לימודיו באוניברסיטה העברית בירושלים בתחומי הספרות והחינוך. עם תום לימודיו עבד כספרן, ארכיבר וגנז במוסד הרב קוק, במכון גנזים של אגודת הסופרים ובמוסדות נוספים. ספר שיריו הראשון, "ביני לבין עצמי", נדפס בשנת תשי"ז (1957).

פרסם ספרי שירה אחדים, תרגומים מיידיש ומגרמנית, ומאמרים בתחומי ביקורת הספרות. עיקר עניינו הספרותי הוא בסופרים יהודים כותבי גרמנית.

### ארכיון
ארכיונו נמצא בארכיון גנזים - אגודת הסופרים בבית אריאלה בתל אביב.

## ספריו
* **ביני לבין עצמי**: שירים, מ' ניומן, תל אביב, תשי"ז-1957.
* **גדודים חלוצי שיבה**, ירושלים, שהדותא, תשכ"ז-1967.
* **וריאציות על נושא אבוד**: שירים, ירושלים, ניו יורק, אנתולוגיה יודאיקה, תשכ"ב-1961.
* **חלום האוקיינוס ומשבריו**, ירושלים, תשכ"א-1961.
* **יחפת**: שירים, ירושלים, תשכ"ה-1965.
* **משפטים**: שירים, דביר, תש"ם-1980.
* **קצות החושך**: שירים, תל אביב: הקיבוץ המאוחד, 1989.
* **ראות רוח**: שירים, תל אביב, ניומן, תש"ך-1959.
* **ראשית ואחרית**, ירושלים: תש"ל-1970.
* **שיהיה לנו כמו בבית**, ירושלים, תשכ"ד-1964.
* **שיריי היפים ביותר**, ירושלים - ניו יורק, אנתולוגיה יודאיקה, 1962.
קובץ שערך: **שהדותא**, קובץ אל-ספרותי, ירושלים: תשכ"ו-1966.

## ממאמריו
* "הרואה מציריך: מאה שנה להולדתה של מרגריתה זוסמן", **[[מולד (כתב עת)|מולד]]**, ה', תשל"ג 1973.
* "יריעה למגילה של יראה: הרהורים על קהלת", **מולד**, ז', תשל"ה-1975.
* "מאכס ברוד: רשימות ביו-ביבליוגרפיות", **[[האומה]]**, י"א, תשל"ד-1974.

## קישורים חיצוניים

* 
* 
* 

קטגוריה:משוררים כותבי עברית
קטגוריה:משוררים ישראלים
קטגוריה:מתרגמים לעברית
קטגוריה:מתרגמים ישראלים
קטגוריה:עורכים ישראלים
קטגוריה:ספרנים ומידענים ישראלים
קטגוריה:ארכיונאים ישראלים
קטגוריה:ישראלים ילידי אוסטריה
קטגוריה:עולים במלחמת העולם השנייה
קטגוריה:בוגרי ישיבת כפר הרא"ה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1937
דוד רוקח

**דָּוִד רוֹקֵח** (22 ביולי 1916, למברג – 29 במאי 1985, דויסבורג) היה משורר עברי, מתרגם, חוקר ועורך.

## ביוגרפיה

דוד רוקח נולד בעיר למברג (לביב) שבגליציה האוסטרו-הונגרית (כיום בחלק האוקראיני של גליציה) בשנת תרע"ו-1916. בשנת 1936 עלה לארץ ישראל, ובהּ סיים את לימודיו כמהנדס.

ספר שיריו הראשון, "בגשר היעוד", יצא לאור בשנת תרצ"ט-1939. ומאז ועד מותו פרסם כעשרה ספרי שירה. שיריו זכו להצלחה והערכה מחוץ לישראל, בעיקר בגרמניה ובשווייץ; בין מתרגמי שירתו היו המחזאי הנודע פרידריך דירנמאט והמשורר פאול צלאן, אם כי זה התייחס אל השירים כ"חומר בינוני". בארץ לא התקבל כמשורר חשוב, וזכה להערכה רק בקרב מעטים. הצייר יוסל ברגנר אייר אחד מספרי השירה שלו. רבים משיריו תורגמו לגרמנית.

ספר שיריו "טוחן אבנים", יצא בהוצאת ספרית הפועלים בשנת 1981.

רוקח היה פעיל ביצירת תוכניות לימודי הספרות והשירה בבתי הספר הממלכתיים-דתיים.

דוד רוקח נפטר בשנת 1985, בזמן ששהה בדיסבורג לרגל .

## מספריו
* **ולא בא יום אחר**, הוצאת דגה, 1969.
* **עיניים בסלע**, הוצאת דגה, תשכ"ז, (1966).
* **מקיץ אל קיץ**, הוצאת ארבה, תשכ"ד, (1965).
* **שחר להלך**, הוצאת דגה, תשכ"ה, (1964).
* **קינו של ים**, הוצאת דגה, תשכ"ג, (1963).
* **גבולות הערגה**, הוצאת כתר, 1988.
* **עיר שזמנה קיץ**, הוצאת הקיבוץ המאוחד, תשל"ו, (1975).
* **מועדי ערגה**, הוצאת ספרי תרשיש, תשי"ד, (1954).
* **נושאי האור **(תווים), הוצאת י. ניידט, תל אביב, 1954.
* **בגשר היעוד**, מו"ל ה. לוונשטיין, תל אביב, תרצ"ט, (1938).
* **ימים עשנים**, מו"ל ר' מס, ירושלים, תש"א, (1940), (הוצאה מחודשת : הוצאת הקיבוץ המאוחד, תשמ"ו, (1985) ).

## לקריאה נוספת
* גדעון קצנלסון, המיטאפורה בשירת דוד רוקח, הארץ, 7 במאי 1965.
* ד"ר אברהם הגורני-גרין, **לנושא השואה בשירתנו**, עיון בשירי: אורי צבי גרינברג, נתן אלתרמן, אברהם שלונסקי, דוד פוגל, אבא קובנר, **דוד רוקח**, איתמר יעוז-קסט, אבנר טריינין, יעקב בסר, רבקה מרים, הוצאת עקד, 1970.
* אייל ניצן, **דוד רוקח - חייו ושיריו**, מוציא לאור לא ידוע, 1990.
* יובל גלעד, על שירת דוד רוקח, 18 במאי 2011, באתר nrg.

## קישורים חיצוניים
* 
* 
* 
* 

## הערות שוליים

קטגוריה:משוררים כותבי עברית
קטגוריה:מתרגמים ישראלים
קטגוריה:מתרגמים מיוונית לעברית
קטגוריה:משוררים ישראלים
קטגוריה:מהנדסים ישראלים
קטגוריה:יהודים גליציאנים
קטגוריה:אנשי העלייה החמישית
קטגוריה:אישים הקבורים בבית הקברות גורדון ראשון לציון
קטגוריה:ישראלים שנולדו ב-1916
קטגוריה:ישראלים שנפטרו ב-1985
סוהו (לונדון)

[שמאל|ממוזער|250px|פאב ה[אדמירל דאנקן.]]
[שמאל|ממוזער|250px|אנדרטת [ג'ון סנואו (רופא)|ג'ון סנואו.]]

**סוהו** (באנגלית: **Soho**) היא שכונה באזור הווסט אנד של רובע וסטמינסטר בלונדון שבאנגליה.

הסוהו נמצא מזרחית למייפר, בין רחוב אוקספורד בצפון, רחוב ריג'נטס במערב, כיכר פיקדילי וכיכר לסטר בדרום, ודרך צ'רינג קרוס במזרח.

## היסטוריה
במאה ה-16 היה אזור סוהו שטחי ציד של ארמון וסטמינסטר, וסוברים שהאזור נקרא על שם קריאת הציד של הציידים האנגלים. האזור היה כפר קטן מחוץ ללונדון, שכלל בעיקר שדות ומספר בתים כפריים. בסוף המאה ה-17, לאחר הבינוי החדש בעקבות השרפה הגדולה של לונדון (1666), החלה התפתחות אורבנית במקום והוא אכלס בעיקר קהילות מהגרים. 

אחד האירועים החשובים באזור הייתה מגפת כולרה שאותה חקר ד"ר ג'ון סנואו שזיהה את מקור המגפה במים מזוהמים ברחוב ברודווייק - לאחר ניקוי המים נעצרה המגפה. אירוע זה היה המקרה הראשון של רפואה ציבורית.

ב-30 באפריל 1999 בוצע פיגוע טרור בפאב אדמירל דאנקן המצוי ברחוב אולד קומפטון. בפאב הוטמנה פצצה עלי ידי ההומופוב הנאו נאצי דייוויד קולפנד במטרה לפגוע בלקוחות הפאב שהיו ברובם הומואים. בפיגוע נהרגו שלושה אנשים ונפצעו 70 אנשים, ארבעה מתוכם איבדו גפיים. קופלנד נתפס ונידון לשישה מאסרי עולם. בכניסה לפאב הוצב לוח זיכרון לקורבנות שנרצחו.

אזור סוהו בלונדון זכה לשם עולמי. על שם אזור זה נקרא רובע סוהו בהונג קונג. גם רובע הסוהו בניו יורק מהווה משחק מילים המשלב את אזכור השכונה בלונדון וכן ראשי תיבות של דרומה מרחוב הוסטון SOuth of HOuston שכן הרובע נמצא דרומית לרחוב זה.

## כלכלה
באזור הסוהו משולבים מגורים, מסחר ואתרי תרבות. בשכונה מועדונים רבים, בארים ומסעדות רבות. כמו כן מהווה הסוהו מרכז לקהילה ההומוסקסואלית של לונדון.

באזור רחוב ג'ררד מצוי הרובע הסיני של לונדון.

## תיאטרון, קולנוע ומוזיקה
סוהו היא לבו של אזור התיאטראות של לונדון, וכן לבו של אזור הפקות הטלוויזיה ותעשיית הסרטים העצמאית.

בסוהו שכן שנים רבות מועדון מרקי, המועדון המרכזי למוזיקת רוק בלונדון וערש פעילותן של להקות כגון האבנים המתגלגלות. כמו כן פועל בו מועדון הג'אז של רוני סקוט, מועדון הג'אז המרכזי והחשוב ביותר בלונדון.

## סמים ותעשיית המין
הסוהו היה לב לבה של תעשיית הסרטים הפורנוגרפיים בבריטניה מאז שנות ה-50 של המאה ה-20. 

בשנות ה-70 של המאה ה-20 היה רחוב וורדור רצוף חנויות של סרטים וספרים פורנוגרפיים, שהיו אז בלתי חוקיים, וכן נמצאו בו מועדוני חשפנות ובתי בושת.

בשנות ה-80 פעלה משטרת לונדון למיגור התופעה, ובמאה ה-21, הפחתת הצנזורה הבריטית והתרת הכנסתה של ספרות מסוג זה למדינה הקטינו את היקף התופעה באזור, אף שעדיין מצויים בו מספר מועדוני חשפנות ובתי בושת.

משטרת לונדון מנסה להאבק גם בתופעת הסחר בסמים הנפוצה באזור, בהצלחה מעטה.

## אתרים בעלי חשיבות בסוהו
* כיכר לסטר
* כיכר פיקדילי
* כיכר גולדן
* כיכר סוהו
* שוק רחוב בריק

## רחובות עיקריים הגובלים בסוהו או נמצאים בו
* דרך צ'רינג קרוס - מפורסם בחנויות הספרים שבו.
* רחוב אוקספורד - רחוב הקניות העיקרי של לונדון.
* רחוב ריג'נט
* שדרות שפטסברי
* רחוב אולד קומפטון
* רחוב ורדור
* רחוב דין
* רחוב פירת'
* רחוב ג'ררד - הצ'יינהטאון של לונדון
* רחוב ברוויק
* רחוב קארנבי

## קישורים חיצוניים

* פיגוע בשנת 1999
* 

קטגוריה:לונדון: שכונות
קטגוריה:וסטמינסטר
קטגוריה:לונדון: אטרקציות תיירותיות
קטגוריה:גיי וילג'
סוהו (ניו יורק)

**סוהו** (באנגלית: **SoHo**) הוא שמה של שכונה במנהטן תחתית בעיר ניו יורק אשר נתחמת על ידי רחוב האוסטון מצפון, רחוב באוורי ממזרח, רחוב קאנאל מדרום והשדרה השישית ממערב. 
טקסט=|ימין|ממוזער|250x250 פיקסלים|בניינים בעלי חזית ברזל יצוק אשר מהווים סממן לשכונת הסוהו
שמה של השכונה נגזר מראשי התיבות של מיקומה הגאוגרפי: "מדרום להאוסטון", (באנגלית: **So**uth of **Ho**uston) והוא ניתן לה בהתייחס לשכונת סוהו בלונדון, בריטניה.

במהלך שנות השישים והשבעים של המאה ה-20 עלה קרנה של השכונה והיא הפכה למוקד משיכה לאמנים צעירים אשר הפכו את החללים התעשייתיים והזולים של בנייני השכונה לגלריות, דירות מרווחות וסדנאות יצירה. בתהליך שהפך במרוצת השנים לרווח בעיר ניו יורק, החלה השכונה משפרת את תדמיתה העירונית תוך עליה מתמדת בחתך הסוציו-אקונומי של תושביה, תהליך אשר הוביל לבסוף להגירת האמנים הצעירים, שלא יכלו לעמוד בתשלום דמי השכירות שהאמירו יחד עם תדמיתה של השכונה, אל מחוץ לה. את מקומם של האמנים תפסו אנשי המעמד הבינוני-גבוה של ניו יורק אשר הפכו את סדנאות היצירה למסעדות, גלריות, חנויות אופנה ושאר מוסדות אורבניים.

שכונות סמוכות לשכונת סוהו:
* מצפון: גריניץ' וילג' ונוהו (על אף שישנה מחלוקת לגבי היות האחרונה שכונה אמיתית).
* ממזרח: ליטל איטלי (איטליה הקטנה), נוליטה (NoLIta) והלואר איסט סייד (הצד הדרום מזרחי).
* מדרום: צ'יינה טאון

## ראו גם
* המוזיאון החדש לאמנות עכשווית

## קישורים חיצוניים

* 
* תצלומי אוויר של סוהו וטרייבקה

קטגוריה:ערכים שבהם תבנית בריטניקה אינה מתאימה
קטגוריה:מנהטן: שכונות
קטגוריה:ארצות הברית: אתרים הרשומים במרשם הלאומי של מקומות היסטוריים
שיטת האב

**שיטת האב** (**Master Theorem**) היא כלי יסודי במדעי המחשב, המשמש לקביעת זמן הריצה האסימפטוטי של אלגוריתמים רקורסיביים. השיטה מאפשרת פתרון יעיל של נוסחאות נסיגה נפוצות המתארות את זמן הריצה, T(n), כתלות בגודל הקלט n. נוסחאות אלו הן לרוב מהצורה T(n)=aT\left(\frac{n}{b}\right)+f(n), כאשר a\ge 1 הוא מספר תת־הבעיות, b>1 הוא גורם הקטנת גודל הקלט בכל קריאה רקורסיבית, ו־f(n) מייצג את עלות העבודה ללא הקריאות הרקורסיביות (חלוקה ואיחוד).
היתרון המרכזי של שיטת האב טמון ביכולתה לספק חסם אסימפטוטי הדוק (באמצעות סימון \Theta) לזמן הריצה הכולל של האלגוריתם במהירות, כמעט ללא צורך בחישובים מורכבים. במקרים מסוימים, בהינתן נוסחת נסיגה לזמן ריצה, ניתן ליישם את השיטה כדי למצוא פתרון מיידי, כיוון שהיא מכסה מגוון רחב של יחסי נסיגה סטנדרטיים הנמצאים בשימוש נפוץ באלגוריתמים של הפרד ומשול. השימוש בשיטת האב חוסך את הצורך בפתרון מלא של נוסחת הנסיגה באמצעות שיטות כמו עץ הרקורסיה או שיטת ההצבה.

## תיאור השיטה
בהינתן נוסחת נסיגה מהצורה:
:T(n) = a T\left(\frac{n}{b}\right) + f(n)  \;\;\;\; where \;\; a \geq 1 , b > 1

ניתן למצוא חסם הדוק אסימפטוטית באחד משלושת המקרים הבאים:
*מקרה א':
:f(n) = O\left( n^{\log_b(a) - \varepsilon}  \right) \rightarrow T(n) =\Theta\left( n^{\log_b a} \right) \;\;\;\; where \;\; \varepsilon > 0

*מקרה ב':
:f(n)=\Theta\left( n^{\log_b a} \right) \rightarrow T(n) =\Theta\left( n^{\log_b a} \log(n)\right)
* מקרה ב'- מורחב: 
f(n)=\Theta\left( n^{\log_b a}\cdot \log^kn \right) \rightarrow T(n) =\Theta\left( n^{\log_b a}\cdot \log^{k+1}n \right) \;\;\; where\;\; k\geq 0
*מקרה ג':
:f(n) =\Omega\left( n^{\log_b(a)+ \varepsilon}  \right), a f\left( \frac{n}{b} \right) \le c f(n) \rightarrow T(n) = \Theta(f(n))\;\;\;\; where \;\; \varepsilon > 0, c

השיטה פועלת גם עבור  \left\lfloor \frac{n}{b} \right\rfloor\, ו-\left\lceil \frac{n}{b} \right\rceil\,.

## דוגמה
לדוגמה, בהינתן נוסחת הנסיגה T\left(n\right)=4T\left(\frac{n}{2}\right)+n^2, ניתן להשתמש בשיטת האב באופן הבא:

מציבים a=4, b=2, f(n)=n^2, ומקבלים: n^{log_b a} = n^{log_2 4} = n^2 = f(n). זהו מקרה ב' בשיטת האב, ולכן: T(n) = \Theta(n^2 log(n)).

## ראו גם
*שיטת אכרה-באזזי

קטגוריה:משפטים במדעי המחשב
קטגוריה:סיבוכיות חישובית
תומאס יאנג

**תומאס יאנג** (באנגלית: **Thomas Young**; 13 ביוני 1773 - 10 במאי 1829) היה מדען אנגלי ואיש אשכולות, שנחשב בעיני רבים כ"אדם האחרון שידע הכול", כלומר, הוא היה בקיא בכל תחומי האקדמיה המערבית בתקופתו.

## קורות חיים
יאנג נולד ב-13 ביוני 1773 בעיירה מילברטון שבמחוז סאמרסט, כצעיר מבין עשרה ילדים. בגיל 14 דיבר לפחות חמש שפות, ובהמשך ידע שתים עשרה שפות בהן עברית, יוונית, לטינית, צרפתית, איטלקית, ערבית, טורקית, פרסית, אמהרית ושפות נוספות.

ב-1792 החל ללמוד רפואה בלונדון. ב-1794 עבר לאדינבורו, ובשנת 1795 עבר לגטינגן ולמד באוניברסיטת גטינגן. ב-1796 קיבל תואר דוקטור לרפואה. משיכתו של יאנג לרפואה נבעה מהעובדה שהיה חולה מאוד בתקופת ילדותו.

ב-1797 התקבל לעמנואל קולג' שבאוניברסיטת קיימברידג'. באותה שנה מת דודו הגדול, ריצ'רד ברוקלסבי, והירושה שחררה אותו מדאגות כלכליות. ב-1799 ביסס את מעמדו כרופא בלונדון.

ב-1801 התמנה למרצה למדעי הטבע במכון המלכותי (Royal Institution). במשך השנתיים ששהה שם הרצה 91 הרצאות. הרצאות אלו, אשר יצאו לאור בשנת 1807 בשם *Course of Lectures on Natural Philosophy*, נושאות בחובן את הבסיס לתאוריות רבות שפיתח לאחר מכן. בינתיים התמנה, ב-1802, למזכיר לענייני חוץ של החברה המלכותית (Royal Society), אליה התקבל כחבר עוד ב-1794.

ב-1803 פרש מהמכון המלכותי, מחשש שחובותיו למוסד יתערבו בעבודתו הרפואית. החל מ-1811 עבד כרופא בבית החולים סיינט ג'ורג'. ב-1814 היה חבר בוועדה שבדקה את הסכנות שבשימוש הציבורי בגז בישול בלונדון, שהחל אז.

בשנים האחרונות לחייו עבד גם כיועץ וכרופא בשירות חברת ביטוח חיים וכתב חיבור על אקטואריה. ב-1827 נבחר כאחד משמונת החברים הזרים באקדמיה הצרפתית למדעים.

## הישגים מדעיים
יאנג נודע במיוחד בשל עבודתו בתחום האופטיקה. הוא חיבר סדרת מחקרים שעזרו לבסס את התאוריה כי האור הוא גל, ולא חלקיק כפי שקבעה התאוריה הניוטונית. ניסוי שני הסדקים שערך ב-1801 עזר לבסס את ההנחה על האופי הגלי של האור (כיום מקובלת ההנחה כי האור הוא דואלי במהותו) בעקבות תופעת התאבכות האור. עוד תרומה שלו לפיזיקה היא המצאת מודול יאנג.

כמו כן נחשב יאנג לאבי האופטיקה הפיזיולוגית. ב-1793 הסביר שהעין מתאימה את עצמה לראיית מרחקים שונים באמצעות שינוי הקימור של עדשת העין. ב-1801 תיאר את תופעת האסטיגמטיזם. בהרצאותיו הניח את הבסיס לתאוריה שעל פיה העין קולטת את הצבעים באמצעות שלושה סוגי עצבים (המכונים כיום "מדוכים"), שמגיבים בהתאמה לשלושת צבעי היסוד. יאנג פרסם מאמרים רבים נוספים בנושאי רפואה.

תחום נוסף שבו הרים יאנג תרומה משמעותית הוא הבלשנות. הוא היה אחד הראשונים שפענחו בהצלחה הירוגליפים מצריים, בהתבסס על אבן רוזטה, הישג שאף העניק לו הכרה כאגיפטולוג. המפתח לפענוח היה ההכרה כי רוב סימני הכתב ייצגו הברות ולא מושגים. כמו כן הוא היה זה שטבע את המונח הקולקטיבי שפות הודו-אירופיות, ב-1813. כמו כן, הייתה לו תרומה מסוימת לתחום ההרמוניה המוזיקלית.

## ראו גם
* משוואת יאנג-לפלס

## קישורים חיצוניים

* 
* 
* 

## הערות שוליים

קטגוריה:חברי האקדמיה המלכותית השוודית למדעים
קטגוריה:בלשנים ולשונאים אנגלים
קטגוריה:פיזיקאים אנגלים
קטגוריה:רופאים אנגלים
קטגוריה:עמיתי החברה המלכותית
קטגוריה:קווייקרים
קטגוריה:בוגרי אוניברסיטת גטינגן
קטגוריה:מונצחים בשלט כחול של ארגון המורשת האנגלית
קטגוריה:אנגלים שנולדו ב-1773
קטגוריה:בריטים שנפטרו ב-1829
סלאקוור

[שמאל|ממוזער|120px|סמלה של סלאקוור - [Tux|טקס (פינגווין) עם מקטרת]]
**סלאקוור** (Slackware), הפצת גנו/לינוקס שנוצרה על ידי פטריק פולקרדינג, היא אחת מהפצות הלינוקס המוקדמות, והוותיקה ביותר אשר עדיין מתוחזקת. סלאקוור שואפת ליציבות ופשטות ומנסה להיות דומה ככל שניתן למערכות UNIX.

## שם ההפצה
ההפצה החלה כפרויקט קטן ופרטי ללא מטרות רציניות. על מנת להקנות להפצה שם קליל, נתן לה פולקרדינג את השם "סלאקוור", שדבק בה גם לאחר שהפכה להפצה רצינית.

## היסטוריה
מקורותיה של סלאקוור נובעים מהפצת SLS שבאותם ימים הייתה הפצת הלינוקס הפופולרית ביותר. פולקרדינג החליט ליצור הפצה חדשה, נגזרת של SLS עם שינויים שעשה בעצמו. להפצה החדשה קרא סלאקוור. הגרסה הראשונה של סלאקוור, 1.00, יצאה ב-16 ביולי 1993. קובצי ההפצה התאימו לתקליטון ½3 אינץ' והיו זמינים להורדה באמצעות שרת FTP אנונימי. במהלך השנים תפסה סלאקוור את מקומה של SLS כהפצה הדומיננטית.

בשנת 2005 הוסרה GNOME מההפצה ומאז GNOME מופצת לסלאקוור על ידי קהילת המשתמשים. רבים ראו בצעד זה משמעותי, מכיוון ש-GNOME הייתה קיימת בהפצות רבות אחרות.

## קווים מנחים
החלטות רבות בנוגע לסלאקוור נעשו תוך כדי שמירה על עקרון הפשטות (במובן של מבנה המערכת) הנקרא גם KISS - Keep It Simple, Stupid.
רוב התוכנות לא מגיעות עם אשפי הגדרה מיוחדים, אלא עם הגדרות הבסיס המקוריות. ישנן מעט מאוד תוכנות הגדרה ספציפיות לסלאקוור ולכן ישנו מיעוט באשפי הגדרה גרפים. הביקורת לגבי סלאקוור היא שיש להשקיע מאמצים וזמן על מנת ללמוד את המערכת. לעומת זאת, תומכיה של סלאקוור טוענים כי היא בעלת שקיפות, גמישות ותהליך הלמידה מקנה ניסיון רב.

## ניהול חבילות
מערכת ניהול החבילות בסלאקוור מאפשרת להתקין, לשדרג או להסיר חבילות, אך אינה עוקבת אחר תלויות תוכנה. על המשתמש מוטלת החובה לוודא כי הותקנו חבילות מערכת וספריות הדרושות לשימוש בתוכנה הרצויה. אם חסרות חבילות או ספריות מסוימות, מנהל החבילות לא יזהיר את המשתמש והדבר יכול להתגלות רק כאשר ינסה המשתמש להפעיל תוכנה שנזקקת לספריות החסרות.
חבילות התוכנה בסלאקוור שמורות בפורמט כדורזפת מכווץ באמצעות gzip וסיומת קובץ חבילה היא .tgz. החבילה מורכבת משני חלקים: החלק הראשון הוא קובצי התוכנה הנפרסים לספריית השורש, בעוד החלק השני הוא סקריפט doinst.sh המורץ לאחר העתקת הקבצים.

ישנם מנהלי חבילות נוספים עבור סלאקוור המטפלים בתלויות: swaret, slapt-get, slackpkg, pkgsrc.

## גרסאות
הגרסה האחרונה של סלאקוור עבור ארכיטקטורת x86 היא 14.0 (נכון ל-28 בספטמבר 2012). הגרסה כוללת את GCC 4.7.1, את לינוקס 3.2.29 ואת KDE 4.8.5.

## קישורים חיצוניים

* 
* ספר שימוש לא רשמי בסלאקוור
* הבלוג הלא רשמי של סלאקוור
* סלאקוור ב-DistroWatch
* עולם הסלאק (מגזין)
* ההיסטוריה הלא רשמית של גרסאות סלאקוור
* ריאיון עם יוצר סלאקוור פטריק פולקרדינג
## הערות שוליים

קטגוריה:הפצות של GNU/לינוקס
גיבון צהוב-לחיים

ממוזער|זוג גיבונים מחובקים
**גיבון צהוב-לחיים** (שם מדעי: *Nomascus gabriellae*) הוא מין בסוג גיבון מצויץ, השייך למשפחת הגיבונים.

## מאפיינים
לזכרים לחיים צהובות פלומתיות, שהן מקור השם וציצית ראש כשל שאר חברי הסוג. אורכם מהראש עד קצה הזנב 60–80 ס"מ, ומשקלם 7-7.4 ק"ג. הנקבות קטנות מהזכרים, והן קטנות גם מנקבות הגיבון לבן-לחיים צפוני, ולהן ציצית שחורה בקצוות האוזניים. בעת הלידה, הפרווה צהובה-בהירה. במחצית השנה הראשונה הפרווה נעשית שחורה, למעט הלחיים שנותרות בצבען. הזכרים שומרים על צבע הפרווה, בעוד שהנקבות נהיות שוב צהובות, עם מעט שיעור שחור על החזה וקצות הגפיים. שיער הערווה חום במקצת, בטבעת הפנים קיים פס לבן דק. 

במיון הקודם (1972) נחשב המין כתת-מין של גיבון שחור מצויץ תחת סוג יחיד *Hylobates*. אולם, כבר ב-1995 וב-2000, לאחר מחקרים גנטיים וווקאליים שונים, החליטו להחשיב אותו כמין נפרד בסוג *Nomascus*- גיבון מצויץ.

כיום לא ידועים תת-מינים, אולם טרם נעשה מחקר בגיבונים בכל שטחי התפוצה שלהם. גיבון צהוב-לחיים נפוץ בדרום לאוס, דרום וייטנאם ומזרח קמבודיה. המין שוכן ביערות העד הטרופיים בגבהים 1500–2000 מטרים.

מעט ידוע על המין שטרם נחקר ביסודיות, הוא פעיל ביום בסביבת היערות ותזונתו מתבססת בעיקר על פירות. לגיבונים אורח חיים מונוגמי, והם שומרים על משפחה גרעינית - זוג ופעוט על פי רוב. צאצא יחיד נולד במרווחים של 3 שנים לערך, הוא גדל עם הוריו עד להגיעו לבגרות מינית בגיל 8 שנים לערך, אז הוא מסוגל לחפש בת זוג ולהקים טריטוריה משלו. תוחלת חייו בשבי היא כ-50 שנה. 

בעונת החיזור משמיעים בני הזוג "דואטים", שבהם משפטים מוזיקליים חוזרים שמטרתם היא לחזק את הקשר הזוגי למטרות חיזור והתרבות. במין זה, מובחן ששירי סולו מבוצעים רק על ידי פרטים שאינם פוריים.

המין נמצא בסטטוס: פגיע לסכנת הכחדה. הסיבות העיקריות לכך הם ניצול שטחי המחיה לטובת תיעוש וביעור עצים. בנוסף ציד המין, מסחר בגורים ומלחמה ששררה באזור. כיום אין תוכנית בינלאומית לשימור המין, נעשים מחקרים כדי לגלות את גבולות תפוצתו ומספר הפרטים במין.

## קישורים חיצוניים

* גיבון צהוב-לחיים באתר הרשימה האדומה של IUCN

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אולדפילד תומאס
קטגוריה:גיבונים
קטגוריה:לאוס: יונקים
קטגוריה:וייטנאם: יונקים
קטגוריה:בעלי חיים שתוארו ב-1909
סימון

קטגוריה:שמות משפחה
קטגוריה:שמות פרטיים לגברים ולנשים
קטגוריה:שמות משפחה צרפתיים
קטגוריה:שמות משפחה המבוססים על השם שמעון